ตับอักเสบสามารถป้องกันได้หรือไม่
ได้ ตับอักเสบเกิดจากหลายสาเหตุ และการติดเชื้อไวรัสตับอักเสบก็เป็นสาเหตุหลัก อย่างหนึ่ง โดยภาวะตับอักเสบคือ ภาวะที่เซลล์ตับเกิดความผิดปกติ แล้วส่งผลให้การทำหน้าที่ต่างๆ ภายในตับเกิดความผิดปกติ มีทั้งแบบเฉียบพลันและเรื้อรัง หรือแบบแสดงอาการและไม่แสดงอาการ หากการอักเสบของตับไม่หายและกลายเป็นตับอักเสบระยะเรื้อรัง จะเกิดพังผืดหรือแผลเป็นในเนื้อตับ จนกลายเป็นภาวะตับแข็งและเพิ่มความเสี่ยงการเกิดมะเร็งตับ ซึ่งตับอักเสบสามารถป้องกันได้ ด้วยการป้องกันและลดความเสี่ยงการติดเชื้อไวรัสตับอักเสบ โดยการหลีกเสี่ยงพฤติกรรมเสี่ยง ได้แก่ การเจาะสักผิวหนัง การใช้ของมีคมร่วมกับผู้อื่น หรือการมีเพศสัมพันธ์โดยไม่สวมถุงยางอนามัยป้องกัน สำหรับหญิงตั้งครรภ์ที่มีการติดเชื้อไวรัสตับอักเสบบีนั้น ควรปรึกษาแพทย์เพื่อประเมินภาวะตับอักเสบว่าควรรับยาต้านเชื้อไวรัสหรือไม่ เพื่อลดโอกาสในการติดเชื้อจากแม่สู่ลูกและทารกก็ควรได้รับการฉีดวัคซีนตั้งแต่แรกคลอดเพื่อป้องกันการติดเชื้อไวรัสตับอักเสบบี สำหรับบุคคลทั่วไปนั้นเราสามารถป้องกันได้โดยการฉีดวัคซีนป้องกันไวรัสตับอักเสบบีเพียง 3 เข็ม ก็สามารถป้องกันการเกิดไวรัสตับอักเสบบีได้ตลอดชีวิต โรคตับอักเสบนั้นสามารถเกิดได้จากหลายสาเหตุ ฉะนั้นควรได้รับการตรวจสุขภาพเป็นประจำทุกปี โดยเฉพาะสุขภาพตับในผู้ที่มีความเสี่ยง ซึ่งหากพบตั้งแต่เนิ่นๆ สามารถหาแนวทางการรักษา เพื่อป้องกันไม่ให้เกิดภาวะตับอักเสบรุนแรง ตับอักเสบเรื้อรัง และร้ายแรงจนพัฒนาไปเป็นโรคตับแข็ง และมะเร็งตับ ตามมาได้
อายุรศาสตร์ (อายุรศาสตร์) - Internal Medicine